Deg usebter 57 :  Mm-izlan, teḍra yid-s am tyemmat n taddart, tḥemmeliten, ḥemmlen-tt. Ttaggaden-tt, ttkukrun-tt, imi tessen tibaḍniyin-nsen akken llan.Ḥemmlen-tt senɣalen ulawen-nsen s iciwan-is ur d-ɣellin ; ssnen-tt d taɣrart, ayen texzen tselleɣ fell-as tamdelt. Axxam i ɣer tekcem ad d-kkren d tirni ad ttmmagren s amnar am temɣart tazemnit .. Ur yelli uxxam, ur telli twacult ur tessin. Ɣas d tameṭṭut talemmast i tella, tameddurt-is amzun lqern i deg-s seg wakken tecfa ɣef teqdimin, yerna tedder timaynutin  (1)  Tuǧǧla n tmeṭṭut Ɣef akken neẓra, aṭas n tlawin n tmurt n Leqbayl ǧǧlen-tt meẓẓiyit, mmuten yirgazen-nsent di tegrawla. Amaru yuder-d tuǧǧla n tmeṭṭut, deg kra n yisebtar. Yettban-d deg usbtar 31 :  Faḍma-icaḍen, zedɣen imṭṭawen n tuǧǧla n temẓi, tettazu, tesikkid yeffus zelmeḍ m a ur d-igir ḥed ɣer dinna  (2)